Ikigo cy'igihugu cy'imisoro n'amahoro (RRA) cyanenze imyitwarire n'imikorere y'amwe mu mahoteli n'ibigo by'ubwubatsi binyereza umusoro wa Leta n'ibyihagazeho bigatanga utajyanye n'ibikorwa bakora.
Mu birori byo kwizihiza umunsi mukuru w'abasoreshwa mu ntara y'uburengerazuba RRA yatangaje ko kuba hari inyubako zizamurwa mu Rwanda umunsi ku wundi no kuba ubukerarugendo bwarateye imbere cyane mu Rwanda nyamara ugasanga umusoro w'amahoteli n'uw'ibigo by'ubwubatsi ari wo uri hasi ugereranyije n'ibindi bigo byatumye itangiza ubugenzuzi bw'ihariye bugaragaza ko hari inyerezwa ry'umusoro muri izi nzego.
Komiseri mukuru wungurije wa RRA Ruganintwari Pascal, yagize ati "Iyo urebye umusoro uva mu mahoteli ku rwego rw'igihugu ukareba n'utangwa n'abubatsi ubona harimo icyuho gikomeye cyane, muzi ukuntu mu Rwanda amahoteli afite amafaranga muri iyi minsi kubera abakerarugengo baraza kandi iyo baje nta handi bajya atari muri hoteli. Abubatsi bo twese tubona uburyo amazu yubakwa umunsi ku munsi, ibyo rero nibyo byaduteye kugenzura imikorere ya bimwe muri ibi bigo dusanga badasora neza."
RRA kandi ivuga ko hari abandi bantu barimo abajyanama mu by'imisoro na bamwe mu bakozi bayo iri gukoraho ubugenzuzi ngo hamenyekane abafasha abanyereza umusoro kuko ngo badashobora kubikora bonyine.
Bamwe mu basoreshwa babwiye RRA ko nubwo hari bagenzi babo bakenera gusunikwa kugira ngo basore hari imikorere itabanogera bigatuma rimwe na rimwe badasorera ku gihe.
Bavuze ko hari abakozi ba RR babatera ubwoba bakabafatirira amafaranga ku makonti muri za banki, imashini za EBM zitagira umuriro uhoraho no kubura internet mu gihe abacuruzi bashaka kumenyekanisha umusoro.
Ruganintwari yasabye abacuruzi n'abandi basoreshwa kujya bihutira gutanga amakuru y'ibibazo byose bahura nabyo bijyanye n'umusoro ku gihe, no kudakomeza kujya bafata ikigo cy'imisoro n'amahoro nk'umwanzi wabo cyangwa se icyo bahanganye.
RRA yishimira uko abasoreshwa mu Rwanda bari kwitwara neza uko imyaka igenda ishiramuri rusange. Mu mwaka w'ingengo y'imari wa 2015/2016 hakusanyijwe miliyari 983,4 bituma barenga urugero bari barahawe na leta ku kigero cya 103%.
Muri uyu mwaka wa 2016/2017 RRA yitezweho kuzakusanya amafaranga miliyali 1084.4 ni ukuvuga 54.4% by'ingengo y'imari yose.
Ishami rya Polisi y'u Rwanda rishinzwe kurwanya magendu n'inyerezwa ry'imisoro (RPU), rifatanyije n'ikigo cy'igihugu cy'imisoro n'amahooro (RRA), bataye muri yombi abantu 3 bakekwaho kwinjiza ibiro (...)
Abavuzi bo mu Rwanda no mu bindi bihugu bya Afurika y'Uburasirazuba, bibumbiye mu Muryango Mugari w'Abavuzi Gakondo, UMUAGA, batangiye kwiga ku mishinga ikomeye y'igihe kirekire irimo ibitaro (...)
Minisitiri w'Abakozi ba Leta n'Umurimo Uwizeye Judith, yasabye ubuyobozi bw'Akarere ka Nyamagabe gukorana na Minisiteri y'Ubucuruzi n'Inganda gufasha umudozi wahangiye imirimo abaturage benshi muri (...)
Ikigo gishinzwe Ibigega by'Umugabane ku Ishoramari (RNIT Iterambere Fund) cyatangaje ko Abanyarwanda 920 ari bo bashoye imari mu igurisha rya mbere bizigama by'igihe kirekire amafaranga y'u Rwanda (...)
Ikigo cy'Igihugu gishinzwe ibarurishamibare mu Rwanda (NISR) cyatangaje ko igipimo cy'ihindagurika ry'ibiciro mu kwezi kw'Ukwakira 2016 cyagaragaje ko ibiciro mu mijyi Ibiciro mu mijyi (...)